                                                                                                                                                                                                    
Na osnovu člana 9 stav 2 Zakona o posredovanju u prometu i zakupu nepokretnosti ("Službeni list CG", broj 89/25), Ministarstvo ekonomskog razvoja, donijelo je

PRAVILNIK 
O MINIMALNIM TEHNIČKIM USLOVIMA  ZA PROSTOR I OPREMU POSREDNIKA U PROMETU I ZAKUPU NEPOKRETNOSTI
                 
Predmet
Član 1
	Ovim pravilnikom propisuju se minimalni tehnički uslovi za prostor i opremu posrednika u prometu i zakupu nepokretnosti.

Minimalni tehnički uslovi za poslovni prostor
Član 2
	Posrednik može da obavlja djelatnost u poslovnom prostoru ili u stanu koji se koristi kao poslovni prostor.
Posrednik može da obavlja djelatnost u stanu koji se koristi kao poslovni prostor ako stan ima zaseban ulaz iz hodnika stambene zgrade u kojoj se nalazi, iz dvorišta stambene zgrade ili sa ulice. 
Na zgradi u kojoj se nalazi poslovni prostor treba da bude istaknuta tabla sa nazivom posrednika. 
Tabla iz stava 3 ovog člana je pravougaonog oblika, dimenzija 45x25 cm i sadrži Grb Crne Gore, naziv „Crna Gora“, oznaku „Naziv posrednika“,  službeno sjedište napisano na crnogorskom jeziku, velikim slovima na tamnoj podlozi.


Minimalni tehnički uslovi za opremu
Član 3
	Poslovni prostor treba da bude tehnički opremljen sredstvima komunikacije: fiksnim odnosno mobilnim telefonom i pristupom internetu, stolovima i stolicama/foteljama za prijem klijenata.
Posrednik treba da posjeduje opremu za identifikaciju lica i to elektronski čitač biometrijske lične karte sa mikrokontrolerom (čipom), računar i štampač.


Stupanje na snagu
Član 4
	Ovaj pravilnik stupa na snagu osmog dana od dana objavljivanja u "Službenom listu Crne Gore".

